Կշիշտոֆ Պյոնտեկ

Քշիշտոֆ Պյոնտեկ (լեհ.՝ Krzysztof Piątek, հուլիսի 1, 1995(1995-07-01), Ձերժոնյուվ, Ներքինսիլեզյան վոյեվոդություն, Լեհաստան), լեհ պրոֆեսիոնալ ֆուտբոլիստ։ Ներկայումս հանդես է գալիս Միլանի և Լեհաստանի ազգային հավաքականի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Զագլեմբե Լյուբին ===
Ֆուտբոլիստի կարիերան Պյոնտեկը սկսել է Լեխիա Ձերջոնյուվում։ 2013 թվականի փետրվարի 20-ին նա միացավ Զագլեմբե Լյուբինին։ Իր պրոֆեսիոնալ դեբյուտը նշեց 2014 թվականի մայիսի 18-ին՝ Կրակովիայի դեմ խաղում։ Իր առաջին գոլը խփեց սեպտեմբերի 12-ին՝ Լեհաստանի երկրորդ դիվիզիոնի Խրոբրի Գլոգուվի դեմ խաղում։ Հոկտեմբերի 31-ին Պյոնտեկը դուբլ ձևակերպեց Վիձև Լոձի դեմ խաղում։ 2015 թվականի մարտի 13-ին նա գոլի և գոլային փոխանցման հեղինակ դարձավ Վիգրի Սուվալկիի դեմ խաղում։ Մայիսի 1-ին՝ Զաբկովիա Զոմբկիի դեմ խաղում լեհը դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով։ 2014-15 մրցաշրջանում Պյոնտեկը անցկացրեց 34 հանդիպում՝ դառնալով 9 գոլի ու 4 գոլային փոխանցման հեղինակ և օգնելով Զագլեմբե Լյուբինին հաղթել Լեհաստանի երկրորդ դիվիզիոնը։
Իր առաջին գոլը Լեհաստանի առաջնությունում խփեց 2015 թվականի օգոստոսի 14-ին՝ Լեխ Պոզնանի դեմ խաղում։ 2016 թվականի մարտի 20-ին՝ Գուրնիկ Լենչնայի դեմ խաղում Պյոնտեկը դարձավ գոլի և գոլային փոխանցման հեղինակ՝ 2-0 հաշվով հաղթանակ պարգևելով իր թիմին։ Մայիսի 15-ին լեհը հեռացվեց խաղադաշտից Պյաստ Գլիվիցեի դեմ խաղում՝ ստանալով երկրորդ դեղին քարտը հանդիպման 78-րդ րոպեին։ Առաջին հանդիպումը եվրոպական առաջնություններում անցկացրեց հունիսի 30-ին՝ Եվրոպայի Լիգայի որակավորման առաջին փուլի Սլավիա Սոֆիայի դեմ խաղում։ Հուլիսի 17-ին նա գոլի և գոլային փոխանցման հեղինակ դարձավ Կորոնա Կյելցեի դեմ խաղում։ Զագլեմբե Լյուբինի կազմում Պյոնտեկը անցկացրեց 85 հանդիպում՝ դառնալով 18 գոլի և 9 գոլային փոխանցման հեղինակ։


=== Կրակովիա ===
2016 թվականի օգոստոսի 28-ին Պյոնտեկը տեղափոխվեց Կրակովիա։ Իր դեբյուտը ակումբի կազմում նշեց սեպտեմբերի 9-ին՝ փոխարինման մտնելով Լեխիա Գդանսկի դեմ խաղում։ Իր առաջին գոլը խփեց հոկտեմբերի 2-ին՝ դուբլ ձևակերպելով Կորոնա Կյելցեի դեմ խաղում։ Դեկտեմբերի 10-ին Պյոնտեկը գոլ խփեց Վիսլա Կրակովի դեմ խաղում՝ փրկելով Կրակովիային պարտությունից։ 2017 թվականի փետրվարի 10-ին լեհը խփեց Ռուխ Խոժուվի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Փետրվարի 25-ին նա դուբլ ձևակերպեց Լեխիա Գդանսկի դեմ խաղում։ Իր առաջին մրցաշրջանում Պյոնտեկը անցկացրեց 27 հանդիպում՝ դառնալով 11 գոլի և 2 գոլային փոխանցման հեղինակ։
2017 թվականի օգոստոսի 18-ին Պյոնտեկը դուբլ ձևակերպեց Գուրնիկ Զաբժեի դեմ խաղում՝ գոլեր խփելով հանդիպման 85-րդ ու 90-րդ րոպեին և փրկելով Կրակովիային պարտությունից։ Առաջին հանդիպումը թիմի ավագի թևկապով լեհը անցկացրեց սեպտեմբերի 9-ին՝ Յագելոնիայի դեմ խաղում՝ այս խաղում դառնալով գոլի հեղինակ։ Նոյեմբերի 24-ին նա դուբլ ձևակերպեց Լեխիա Գդանսկի դեմ խաղում՝ 2-1 հաշվով հաղթանակ պարգևելով իր թիմին։ Դեկտեմբերի 4-ին Պյոնտեկը գոլի և գոլային փոխանցման հեղինակ դարձավ Կորոնա Կյելցեի դեմ խաղում։ 2018 թվականի փետրվարի 27-ին լեհը խփեց Վիսլա Պլոցկի դեմ հանդիպման միակ գնդակը։ Մարտի 18-ին Պյոնտեկը գոլի և գոլային փոխանցման հեղինակ դարձավ Սանդեցյա Նովի Սոնչի դեմ խաղում։ Ապրիլի 29-ին նա հետ-տրիկ ձևակերպեց Բրուկ-Բետ Տերմալիցայի դեմ խաղում։ Կրակովիայի կազմում Պյոնտեկը անցկացրեց 65 հանդիպում՝ դառնալով 32 գոլի և 6 գոլային փոխանցման հեղինակ։


=== Ջենոա ===
2018 թվականի հունիսի 8-ին Պյոնտեկը 4 տարվա պայմանագիր կնքեց Ջենոայի հետ։ Ակումբը նրա համար վճարեց 4 միլիոն եվրո։ Իր դեբյուտը Ջենոայի կազմում նշեց օգոստոսի 11-ին՝ Իտալիայի գավաթի Լեչեի դեմ խաղում։ Նա խաղադաշտ դուրս եկավ մեկնարկային կազմում և դարձավ 4 գոլի հեղինակ՝ 4-0 հաշվով հաղթանակ պարգևելով իր թիմին։ Առաջին հանդիպումը Սերիա A-ում Պյոնտեկը անցկացրեց օգոստոսի 26-ին՝ Էմպոլիի դեմ խաղում՝ այս խաղում նույնպես դառնալով գոլի հեղինակ։ Սեպտեմբերի 2-ին նա դուբլ ձևակերպեց Սասուոլոյի դեմ խաղում։ Սեպտեմբերի 16-ին Պյոնտեկը խփեց Բոլոնյայի դեմ հանդիպման միակ գնդակը՝ 1-0 հաշվով հաղթանակ պարգևելով Ջենոային։ Սեպտեմբերի 23-ին լեհը գոլ խփեց Լացիոյի դեմ խաղում՝ դառնալով առաջին ֆուտբոլիստը Անդրեյ Շևչենկոյից հետո, ով 5 գոլի հեղինակ է դարձել Սերիա A-ում իր առաջին 4 հանդիպումներում։
2018 թվականի սեպտեմբերի 26-ին Պյոնտեկը գոլի հեղինակ դարձավ Կիևոյի դեմ խաղում՝ խփելով իր 10-րդ գնդակը բոլոր մրցաշարերում և դառնալով առաջին ֆուտբոլիստը Եվրոպայի խոշորագույն մրցաշարերում, ով 10 գոլ է խփել 2018-19 մրցաշրջանում։ Սեպտեմբերի 30-ին լեհը դուբլ ձևակերպեց Ֆրոզինոնեի դեմ խաղում՝ 2-1 հաշվով հաղթանակ պարգևելով իր թիմին։ Հոկտեմբերի 7-ին նա գոլ խփեց Պարմայի դեմ խաղում՝ դառնալով Գաբրիել Բատիստուտայից հետո առաջին ֆուտբոլիստը, ով գոլի հեղինակ է դարձել Սերիա A-ի իր առաջին 7 հանդիպումներում։ Պյոնտեկի հիանալի մարզավիճակի շնորհիվ նրանով սկսեցին հետաքրքրվել եվրոպական գրանդ ակումբները՝ Յուվենտուսը, Միլանը, Ինտերը, Չելսին, Տոտենհեմը, Մանչեսթեր Սիթին, Լիվերպուլը, Բավարիան և Բարսելոնան։
2018 թվականի նոյեմբերի 25-ին՝ 5 խաղյա դադարից հետո Պյոնտեկը գոլ խփեց Սամպդորիայի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 6-ին նա դուբլ ձևակերպեց, ապա իրացրեց իր 11-մետրանոց հարվածը Իտալիայի գավաթի Վիրտուս Էնտելայի դեմ խաղում, սակայն Ջենոան պարտվեց հետխաղյա 11-մետրանոցների հարվածաշարում։ Դեկտեմբերի 22-ին լեհը գոլի և գոլային փոխանցման հեղինակ դարձավ Ատալանտայի դեմ խաղում՝ օգնելով իր թիմին հաղթել 3-1 հաշվով։ Ջենոայի կազմում Պյոնտեկը անցկացրեց 21 հանդիպում՝ դառնալով 19 գոլի և 1 գոլային փոխանցման հեղինակ։


=== Միլան ===
2019 թվականի հունվարի 23-ին Պյոնտեկը 35 միլիոն եվրոյի դիմաց տեղափոխվեց Միլան։ Նա ակումբի հետ կնքեց 4․5 տարվա պայմանագիր՝ փոխարինելու գալով Չելսի տեղափոխված Գոնսալո Իգուաինին և ստանալով 19 համարի մարզաշապիկը։ Իր դեբյուտը նշեց հունվարի 26-ին՝ փոխարինելով Պատրիկ Կուտրոնեին Նապոլիի դեմ խաղում։ Իր առաջին գոլը խփեց հունվարի 29-ին՝ դուբլ ձևակերպելով Իտալիայի գավաթի Նապոլիի դեմ խաղում։ Միլանի կազմում Սերիա A-ում առաջին գոլը խփեց փետվարի 3-ին՝ Ռոմայի դեմ խաղում։ Փետրվարի 10-ին Պյոնտեկը գոլի հեղինակ դարձավ Կալյարիի դեմ խաղում, ապա փետրվարի 16-ին դուբլ ձևակերպեց Ատալանտայի դեմ խաղում՝ շրջանցելով Նիլս Լինդհոլմին որպես Միլանի պատմության ամենաարագ ֆուտբոլիստը, ով թիմի կազմում 6 գոլ է խփել բոլոր մրցաշարերում։ Ապրիլի 2-ին նա գոլ խփեց Ուդինեզեի դեմ խաղում, իսկ հանդիպումն ավարտվեց 1-1 հաշվով։ 2018-19 մրցաշրջանում Պյոնտեկը անցկացրեց 21 հանդիպում Միլանի կազմում՝ դառնալով 11 գոլի և 1 գոլային փոխանցման հեղինակ։
2019-20 մրցաշրջանում Պյոնտեկը ստացավ 9 համարի մարզաշապիկը՝ նախկին 19-ի փոխարեն։ 2019 թվականի սեպտեմբերի 15-ին նա խփեց Հելլաս Վերոնայի դեմ հանդիպման միակ գնդակը՝ 1-0 հաշվով հաղթանակ պարգևելով Միլանին։ Հոկտեմբերի 20-ին լեհը գոլ խփեց Լեչչեի դեմ խաղում, իսկ հանդիպումն ավարտվեց 2-2 հաշվով։ 2020 թվականի հունվարի 15-ին Պյոնտեկը գոլի և գոլային փոխանցման հեղինակ դարձավ Իտալիայի գավաթի ՍՊԱԼ-ի դեմ խաղում։  


== Միջազգային կարիերա ==
Պյոնտեկը ներկայացրել է Լեհաստանը մինչև 20 և մինչև 21 տարեկանների երիտասարդական հավաքականներում։ 2017 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և գոլային փոխանցման հեղինակ դառնալով Շվեդիայի դեմ խաղում։ Լեհաստանը դուրս մնաց խմբային փուլից՝ վաստակելով ընդամենը 1 միավոր։
2018 թվականի մայիսին Պյոնտեկը ներառվեց Լեհաստանի ազգային հավաքականի՝ աշխարհի առաջնության համար նախնական 35-հոգանոց կազմում, սակայն դուրս մնաց վերջնական թիմից։ Իր դեբյուտը ազգային հավաքականում նշեց սեպտեմբերի 11-ին՝ թիմի մեկնարկային կազմում խաղադաշտ դուրս գալով Իռլանդիայի դեմ խաղում։ Առաջին գոլը Լեհաստանի հավաքականի կազմում խփեց հոկտեմբերի 11-ին՝ ՈՒԵՖԱ Ազգերի Լիգայի Պորտուգալիայի դեմ խաղում։
2019 թվականի մարտի 21-ին Պյոնտեկը գոլ խփեց Ավստրիայի դեմ խաղում՝ 1-0 հաշվով հաղթանակ պարգևելով Լեհաստանին։ Հունիսի 7-ին նա խփեց Հյուսիսային Մակեդոնիայի դեմ հանդիպման միակ գնդակը, իսկ հանդիպումն ավարտվեց 1-0 հավով։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 16-ի դրությամբ


=== Միջազգային վիճակագրություն ===
2020 թվականի հունվարի 16-ի դրությամբ


=== Միջազգային գոլեր ===


== Ծանոթագրություններ ==


== Արտաքին հղումներ ==
Պյոնտեկի պաշտոնական Ֆեյսբուքի էջը
Պյոնտեկի պաշտոնական Տվիտերի էջը
Պյոնտեկի պաշտոնական Ինստագրամի էջը
Պյոնտեկը transfermarkt-ում
Պյոնտեկը soccerbase.com-ում
Պյոնտեկը WhoScored.com կայքում
Պյոնտեկը Ջենոայի պաշտոնական կայքում
Պյոնտեկը Միլանի ապշտոնական կայքում Archived 2019-09-11 at the Wayback Machine.
Պյոնտեկը Սերիա A-ի պաշտոնական կայքում Archived 2018-11-05 at the Wayback Machine.
Պյոնտեկը ՈՒԵՖԱ-ի պաշտոնական կայքում